OpenLLM-France/wikimedia huggingface dataset:
# Genrikh Kasparian

Genrikh Moiseievitx Kasparian (armenieraz: Հենրիկ Գասպարյան, errusieraz: Генрих Моисеевич Каспарян; Tbilisi, gaur egungo Georgia), 1910eko otsailaren 27a - Erevan, Armenia, 1995eko abenduaren 27a) armeniar xake-jokalaria eta xake-ikasketen sustatzailea izan zen.

## Bizitza

Genrikh Moiseievitx Kasparian Tbilisin jaio zen, orduko Errusiar Inperioan, egungo Georgian, 1910eko otsailaren 27an.
Historian izan den Xake-ikasketen konpositore nagusitzat hartzen dute eta oso jokalari aktiboa izan zen, Armeniako Txapelketa, 1934tik 1956ra bitartean, 10 alditan irabazi zuelarik eta Tbilisikoa, berriz, beste 3 alditan (1931, 1937, 1945). SESBeko Txapelketan, 4 alditan izan zen finalista (1931, 1937, 1947, 1952), baina ez zuen hamargarren postutik aurrera egiteko aukerarik izan.
Konposizioek eman zion ospe handiena. Xekeko buruketekin hasi zen eta liburu ugari idatzi zuen. 600 bat ikerketa osatu zituen eta 57 lehen sari irabazi ere bai.
1936an irakasle nazional bilakatu zen Kasparian eta, 1950ean, nazioarteko maisu.
1956an, Xake Konposizioen Nazioarteko Epaile egin zuten eta, 1972an, Nazioarteko Maisu Goren izan zen Xake Konposizioan.
1995eko abenduaren 27an Erevanen (Armenia) hil zen.

## Erreferentziak

* ↑ https://web.archive.org/web/20120120000741/http://www.armchess.am/all_ch_arm.htm
* Datuak: Q544093
* Multimedia: Henrik Kasparyan / Q544093
# Genroku Chushingura

Genroku Chūshingura (japonieraz: 元禄 忠臣蔵, Genroku Chūshingura, Genroku garaiko zerbitzari leialen kondaira) zuri-beltzezko film japoniar bat da Kenji Mizoguchik zuzendua, 47 samuraien kondairan oinarritua.

## Ezaugarriak

Antzezlan bat egokitu zuen Mizoguchik, Seika Mayamaren lan bat, eta hori asko igartzen da filmaren konposizioan, eszenario zehatzetan garatzen diren eszena luzeetan egituratua baitago.
Filma bi zatitan banatu eta ikusi zen, lehena 1941eko abenduan eta 2.a hurrengo urteko otsailean. Japonia gerran zegoen, eta ustez filmak espiritu borrokalaria sustatu behar zuen, baina publikoak ez zion jarrera onegirik egin, eta agintari militarrentzat ere dezepzioa izan zen. Pertsonaien motibazio psikologikoetan lanketa gehiegi zegoela ikusi zen, eta akzio gutxi. Halaxe da, gertaera historikoaren puntu akziozkoenak oso gainetik kontatzen dira, eta aldiz, mendekuaren ñabardura psikologiko eta politikoak detaile handiarekin. Baita ere, filmaren amaieran, seppuku edo suizidio erritualaren kontakizuna ñabardura heroikoz dotoretua agertzen da, baina martzialtasun gutxirekin. Ohoreak, moraltasunak, jarrera estetikoak pisu handiagoa dute indarkeriaren adierazpenak baino.

## Beste bertsio batzuk

Kritikarientzat 47 samuraien kondaira kontatzen duen film onenetakoa da. Oso urruti dago 47 ronin 21. mendekoaren fantasia esajeratutik. Istorioaren egokitzapen zuzenean, aldiz, 47 ronin 1963ko filma, Hiroshi Inagakik zuzendua, bada kalitatean hurbiltzen zaion film bat, eta hain zuzen akzioan eta izaera martzialean nabarmentzen da Mizoguchiren lan honen ondoan.

## Erreferentziak

* 1 2 Redondo, Rubén. La alternativa | Los leales 47 Ronin (Kenji Mizoguchi). (Noiz kontsultatua: 2019-06-03).
* ↑ Ekialde. «Genroku Chushingura (47 Ronin)» AZpiTituluak.eus (Noiz kontsultatua: 2019-06-03).

## Kanpo estekak

* Datuak: Q10288763
* Multimedia: The 47 Ronin / Q10288763
# Garinoaingo geltokia

Garinoain (Barasoain–Garinoain bezala ere ezaguna) Euskal Herriko Nafarroa Garaiko tren geltoki bat da, Garinoain udalerrian kokatuta dagoena.
Geltokia 1860ko ekainaren 22an ireki zen eta 2010eko urtarrilaren 1an itxia.

## Egoera

Geltokia honako burdinbide hauen ibilbidearen zati da:
* Zaragoza — Altsasu: 147,295 kilometro-puntua

## Sarbideak

* NA-6041

## Historia

Geltokia 1860eko irailaren 15ean ireki zen, Aragoi eta Nafarroa lotu nahi zituen trenbidearen Iruña-Murelu Konde zatia ireki zuenean, Zaragozatik Iruñerako Burdinbide Konpainia delakoak, Zaragoza-Altsasu burdinbidea. Azken horrek Zaragozatik Bartzelonarako Burdinbide Konpainia bat egin zuen, eta ondorioz, Zaragozatik Iruñea eta Bartzelonarako Burdinbide Konpainia sortu zen.
1878ko apirilaren 1ean, bere egoera ekonomiko txarrak Norteko Konpainiarekin bat egitera behartu zuen, Altsasutik haratagoko trenbideen jabea zena eta burdinbidea Gasteiz, Donostia, Bilbo edo Burgosekin lotuz.
1941ean, Espainiako trenbidearen nazionalizazioak Norteko Konpainia sortu berrian integratzea ekarri zuen, RENFE enpresa publikoa sortu zen.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Geltokian zerbitzua ematen zuten distantzia ertaineko zerbitzuak 2010eko urtarrilaren 1etik aurrera utzi zioten geltokiari; beraz, estazioa itxita dago teknikoki, nahiz eta sarekoa izan.

## Geltokia

Geltokia hirigunearen mendebaldean dago, Zidakos ibaiaren ibarran. Bertara, NA-6041 errepidetik iristen da, gertuko N-121 errepideraino. Geltokia tokiko estilokoa da, solairu bakarrekoa, non leihatila eta itxarongela zeuden. Geltokiaren aldean nasa bat eta bi trenbide ditu.

## Zerbitzuak

Ez dago zerbitzuak geltokian.

## Etorkizuna

Ez dago etorkizuneko planik geltoki hau oraingoz barne hartzen duenik.

## Erreferentziak

* ↑ EuroFerroviarios. «Garinoain (geltokia)» www.euroferroviarios.net (Noiz kontsultatua: 2020-06-13).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q12258213
| | Artederreta | Garinoain | Puiu | |
| Altsasu | | | | Zaragoza–Delicias |
# Garindo Azearitz II.a

Garindo Azearitz II.a —latinez: Galindo Asnari— (? – 922) Aragoiko kondea (893 – 922) izan zen. Azeari Garindoitz II.a kondea eta Oneka Gartzeitz iruindar infanta izan zituen gurasoak.

## Biografia

905eko Iruñeko Erresumako estatu-kolpe antolatu zuen, Aragoiko konderriaren aldeko Ximeno leinua tronuan jartzeko.
Bitan ezkondu zen:
* Gartzia Semenoitz Iruñekoaren alaba Antsa, eta
* Gartzia II.a Antso Gaskoniakoaren alaba Azibella.
Alaba bi izan zituen:
* Tota Garindoitz, Ribagortzako kondea zen Bernardo Unifredo ezkondu zuena
* Andregoto Garindoitz, 922 eta 925 artean kondesa eta Gartzia I.a Nafarroakoa, Iruñeko erregea (925-970) ezkondu zuena.
Zuhaitz genealogikoa :
Toda Galíndez of Aragón
Ramon II of Ribagorza
Andregoto Garindoitz
Antso II.a Gartzeitz
Miron Galíndez of Aragón
Garindo Azearitz I.a
Azeari Garindoitz II.a
Garindo Azearitz II.a
Guntislo Galíndez
Gartzia Enekoitz
Oneka Gartzeitz Iruñekoa
Redemptus Galíndez of Aragón
Urraka Aragoikoa
Aznar Galíndez
Velasquita Galíndez of Aragón :

## Erreferentziak

* ↑ Rodako kodexak honela dio « Asnari Galindonis accepit uxor domna Onneca Garsie Enneconis filia et genut Galindo Asnari et Garsea Asnari, et domna Sancia qui fuit uxor regis Atoele mauro  »

## Kanpo estekak

* Datuak: Q2298546
* Multimedia: Galindo II Aznárez / Q2298546
# Garindo Gartzeitz

Garindo Gartzeitz (? – 844) Aragoiko kondea (833 – 844) izan zen.

## Biografia

Aita Gartzia I.a Garindoitz eta aitona Garindo Belaskotenes izan zituen. Ama berriz, Nunila Enekoitz iruindar infanta. Aitaren partetik jarauntsi zuen konderria.
Semerik gabe hil zenez Garindo I.a Aznaritz, Aznar I.a Garindoitzen semea eta bere lehengusua, konde berri izendatu zuten.
Zuhaitz genealogikoa :
Garindo Beraskoitz
Gartzia I.a Garindoitz
Garindo Gartzeitz
Eneko Arista
Nunilona Enekoitz
Oneka Beraskoitz Iruñekoa :

## Kanpo estekak

* Datuak: Q949320
# Garisoain

Garisoain Gesalazko kontzejua da. 1857ko errolda arte berezko udalerria izan zuen.
2007ko urtarrilaren 1eko erroldaren arabera, herriak 28 biztanle ditu.

## Demografia eta biztanleria

Garisoaingo biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 28 | 26 | 26 | 31 | 28 | 36 | 34 | 28 |

## Ondarea

* Andre Mariaren Natibitatearen eliza.
* Pilareko Andre Mariaren baseliza.
* Iturri eta latsagia.
* Herriko eliza.
* Herriko etxe bat.

## Erreferentziak

* ↑ Lebrel Blanco, Fundación. «Valle de Guesálaz» www.lebrelblanco.com: Atlas del Patrimonio Histórico-Cultural de los reinos, condados y vizcondados bajo la autoridad de Catalina I de Navarra Foix-Grailly-Béarn. (Noiz kontsultatua: 2024-04-13).

## Kanpo estekak

* Datuak: Q12258214
* Multimedia: Garísoain / Q12258214
# Garinoaingo jauregia

Garinoaingo Armagintzako Kaporalgo jauregia Orbaibar ibarreko Garinoain udalerrian Erdi Aroko jauregi bat da.

## Eraikina

Armagintzako Kaporalgo gisa agertzen da Nafarroako Erresumako nomina ofizialean. Erdi Aroan izen bereko leinukoa zen. 1513an, Martin Garinoain, orubearen garai hartako jabea, kuarteletatik bidalita agertzen zen. 1590ean Ana Garinoain eta Juan Lanarena zen, bere senarrarena. Margarita Lana izan zuten oinordeko, Migel Azpilikuetarekin ezkondua, XVII. mendeko lehen urteetan. 1629an, bere seme Martin Azpilikueta ageri da jauregitan, Isabel Aoizekin ezkondua, eta hauek, aldi berean, Joana Azpilikueta andrearen gurasoak izan ziren, 1634an Frantzisko Lüküzerekin ezkondua. 1723ko zerrendan Felix Morales agertzen da, Josefa Ararekin ezkondua. 1744an Francisco Ereta Monterde, eta 1761ean Teresa Colmenares, haren alarguna, liskarra eskatu zuen. 1767an Francisca Eretaren jabea zen, eta 1781ean Tadeo Antillon eta Josefa Antonia Ureta, bere emaztea, Armagintzako Liburuaren arabera, armarria zilarrezkoa zen hiru gule-xaflarekin; urrezko hamabi gurutzez kargatutako urdinezko ertzarekin.

## Erreferentziak

* Nafarroako Entziklopedia Handia | GARINOAIN. (Noiz kontsultatua: 2022-02-01).

## Ikus gainera

* Garinoain
* Orbaibar
* Erdialdea

## Kanpo estekak

* Datuak: Q112164200
# Garindo Beraskoitz

Garindo Beraskoitz (latinez: Galindo Belascotenes, arabieraz: Ibn Belascut‎, gaztelaniaz: Galindo Velasco) VIII. mendearen bukaerako pertsonaia misteriotsua izan zen (Ibn Belascut aipamena 781. urtekoa - 165. islamiar urtekoa- da). Bere bizitza ezezaguna da, soilik buruzagi baskoi bat izango zela dakigu, eta Gartzia Garindoitzen aita bezala aipatzen zutena. "Garindo" antroponimoa, garai hartako mendebaldeko Pirinioetako leinuetan behin eta berriz agertzen dena, bisigotismo bat izango litzateke, bere urruneko jatorria baltikoa den arren.
Zuhaitz genealogikoa :
Belasko Baskoia
Oneka Beraskoitz Iruñekoa
Garindo Beraskoitz
Garindo Gartzeitz
Gartzia I.a Garindoitz
Eneko Garzeitz
Belasko Garzeitz :

## Erreferentziak

* ↑ (Gaztelaniaz) Atlas histórico de España. .
* ↑ Benito Ruano, Eloy. Tópicos y realidades de la Edad Media. 2, 74 or..

## Kanpo estekak

* Datuak: Q4132478
# Gatzapen

Gatzapena edo koagulazioa odola likido egoeratik solido bihurtzea da. Hemostasiaren atal garrantzitsua da, odoljarioak gelditu eta kaltetutako odol-hodiak konpontzeaz arduratzen dena, plaketa eta fibrinaz osatutako odolbilduak eratuz. Gatzapenaren gehiegizko asaldurak tronbosiak eta gutxiegizkoak odoljarioak eragin ditzake.
Gatzapena ugaztun guztietan ematen den prozesua da, nahiz eta gizakian aztertu den gehien. Bere beharrezko osagaiak plaketak eta gatzapen faktoreak (fibrinogenoa, esaterako) dira.
Gatzapena endotelioaren lesioa gertatu eta berehala jartzen da martxan. Plaketek tapoi bat sortzen dute lesioa izan den tokian. Hau lehen mailako hemostasia da. Aldi berean, bigarren mailako hemostasia gertatzen da: gatzapen fatoreen eraginez, fibrinogenoa (odol-plasman dagoen proteina urgarria) fibrina (proteina disolbaezina) bilakatzen da, plaketen tapoia sendotuz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/08/03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q179217
* Multimedia: Coagulation / Q179217
# Gatzalbide

Gatzalbide Gasteizko (Araba) auzoa da. Hiriaren ipar-mendebaldean dago; iparraldean Arriaga-Lakuako auzoarekin egiten du muga, ekialdean Pilar auzoarekin eta hegoaldean Txagorritxuko auzoarekin.
Gatzalbide hiriko auzo txikienetakoa da, 1970eko hamarkadan zehar eraiki zen. Udalaren eta Gasteizko eta Arabako aurrezki kutxen laguntzaz eraiki ziren etxebizitzak. Gasteizko hiriaren iparraldeko irteeraren ondoan zegoen, baina 1980ko hamarkadatik aurrera Arriaga-Lakuako auzo berria garatu zen Gazalbideren iparraldean.

## Jakingarriak

Gatzalbideko auzoan Jesus Guridi Kontserbatorioa eta Luis Dorao Haur eta Lehen Hezkuntzako Ikastetxe publikoa daude. Auzoaren erdian kokatuta, Gatzalbide merkataritza gunea dago: saltokiak, tabernak, lonjak eta elkarteak batzen dituen espazioa. Gasteizko tranbiaren Txagorritxu, Euskal Herria eta Honduras geltokiak Gazalbide auzoan daude. Auzoaren iparraldean Eusko Jaurlaritzaren egoitza nagusia eta Gasteizko autobus geltokia daude, eta mendebaldean Txagorritxu Ospitalea.

## Argazki galeria

* Jesus Guridi Kontserbatorioa
* Monumentua Jesus Guridiri

## Erreferentziak

* ↑ Henrike Knörr, Elena Martínez de Madina. Gasteizko Toponimia I. Ciudad/Hiria. (Noiz kontsultatua: 2024-8-17).
* Datuak: Q574278
# Gatzarria

Gatzarria (iturri batzuetan, Gotzaria) Zuberoan dagoen kobazuloa da, Züharako Hargagne mendian dagoena. Lehenengo indusketak Georges Laplacek 1950eko hamarkadaren amaieran eta 1976 artean egin zituen.

## Aurkikuntzak

Gatzarriako aztarnategiko Cbci-Cbf mailan (Antzin Aurignaciar aldia), giza hagin bat aurkitu zuten. Beraz, aipatutako aztarna horien guztien arabera Euskal Herrian Goi Paleolito aroko giza aztarna gehienak Isturitzeko (Nafarroa Beherea) aztarnategian aurkitu zituzten. Haitzulo horretan (E. Passemardek eta R. eta S. de Saint-Périerrek indusi zuten, hurrenez hurren) ehunen bat gizaki aztarna topatu dira; aztarna horiek bederatzi multzotan banatu ohi dira, kronologikoki aldi desberdinei dagozkienak, Aurignaciar aldi tipikoa, Gravettiar, Solutrear eta Magdaleniar aldiak hartzen dituztenak.
Protoaurignaciar, Châtelperroniar eta Mousteriar aroko aztarnak ere baditu.
Aipagarria da, bestalde, giza aztarna horien artean garezur eta masailezur kopurua handiagoa izatea beste hezur luzeagoak eta giltzadurak baino, azken horiek baitira ondoen irauten duten giza hezurrak (dena dela, kopuru desberdintasun horretatik ezin atera daiteke ondoriorik, izan ere, indusketetan argi eta garbi gizakien aztarnak zirenak soilik jaso ziren segur asko).

## Erreferentziak

* ↑ Euskara: info panela, zintzilkarioak, Gotzaria, Ozaze-Zühara. 2023-08-06 (Noiz kontsultatua: 2023-08-10).
* ↑ Ready, Elspeth. (2013). «Neandertal foraging during the late Mousterian in the Pyrenees: new insights based on faunal remains from Gatzarria Cave» Journal of Archaeological Science (Stanfordeko Unibertsitatea) (40): 1568-1578..
* ↑ Sáenz de Buruaga, Andoni. (1991). El Paleolítico Superior de la Cueva de Gatzarria (Zuberoa, País Vasco). Instituto de Ciencias de la Antigüedad, 426 or. ISBN 8475853463..
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/9/1 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q16517349
* Multimedia: Gatzarria / Q16517349
* Sáenz de Buruaga, Andoni. (1987). «Le problème de la dynamique évolutive à Gatzarria : structure et processus» Dialektikê. Cahiers de typologie analytique: 27-44. doi:10.5281/zenodo.2585705. ISSN 1169-0046..
# Gatzontzi

Gatzontzia gatza gordetzeko ontzi txikia da, gainean tapaki zuloduna duena, gatzontzia azpikoz gora astinduta, janariei gatza xeheki botatzeko erabiltzen dena.

## Erreferentziak

* ↑ Zeramika Hiztegia. Eusko Jaularitxaren Argitalpen Zerbitzu Nagusia, 43 or. ISBN 978-84-457-3400-I..

## Kanpo estekak

* Datuak: Q1501968
* Multimedia: Salt and pepper shakers / Q1501968
# Gatzagako mendatea

Gatzagako mendatea Euskal Herriko gaina da, Eskoriatza (Gipuzkoa) eta Arratzu-Ubarrundia (Araba) lotzen dituena. Orain arte, ohiko bidea izan da Debagoienatik Gasteizera joateko.
Gaina Leintz Gatzagan kokatuta dago.

## Ikus, gainera

* Euskal Herriko mendateak
* Arlaban

## Kanpo estekak

* Datuak: Q12258273
# Gatzagi

Gatzagia edo legarra esnea gatzatzen duen substantzia bat da, zehatzago esnearen kaseinogenoa urtzen ez den kaseina bihurtzen duen entzima bat. Esnearen azidotasun maila ph 4,7-ra iristen denean esnea gatzatu egiten da entzima honen eraginez.
Hausnartzaile gazteen urdailetik ateratzen den gaia da. Gatzatua edo mamia egiteko, arkume baten urdailetik ateratakoa erabiltzen da. Mamirako, gatzagiaren produktu kimikoa saltzen da gaur egunean, jatorrizko gatzagia erostea oso zaila baitago 21. mendean Euskal Herrian.

## Erreferentziak

* ↑ Fundazioa, Elhuyar. «legar - Elhuyar hiztegiak» hiztegiak.elhuyar.eus (Noiz kontsultatua: 2018-09-24).
* ↑ Lur entziklopedietatik hartua.
* ↑ «Gatzatu naturala egiteko behar den legez kanpoko materiala» sustatu.eus (Noiz kontsultatua: 2018-09-24).

## Kanpo estekak

* Gatzatua legar naturalarekin egiten.
* Datuak: Q326900
* Multimedia: Rennet / Q326900
# Gatzarrieta

Gatzarrieta Bizkaiko mendia da, 1182 metro ditu eta Gorbeiako mendilerroan kokatuta dagoena.
Aldabe izenaz ere ezaguna da, nahiz eta Aldabe, berez, Arrabatik Egiriñaora dagoen igarobidearen izena den.
Arraba eta Egiriñao banatzen dituen gailur esanguratsuena da. Izan ere, nahiz eta altuera baxua eduki, bakarrik dagoenez, inguruko paisaia eta tontorrak miresteko begiratoki zoragarria da.

## Iriste bideak

* Pagomakurre: Ibilbidea Pagomakurren hasten da, bertara Areatzatik autoz ailega daiteke. Nahi izanez gero Areatza herri erdigunetik ere oinez igo daiteke ibilbide luzeago bat osatuz.
* Zeanuri
* Barazar
* [Orozko]]

## Fitxa teknikoa

* Altuera: 1.177 metro.
* Mendilerroa: Gorbeia.
* Hasiera: Pagomakurre
* Altuera tartea: 295 metro.
* Denbora: 2 ordu eta 30 min.
* Koordenatuak: 43º 0.3´Iparralde. 2º 47´ Mendebalde.
* Zailtasuna: Erdibidekoa. Behe laino, euri eta edurrarekin desegokia.
* Ikustekoak: Arrabako landak, Aldapeko igarobidea eta Gorbeia mendilerroa.

## Bestelako datuak

* Gomendatutako bisitak: Orozko, Zeanuri eta Areatzako herriguneak. Antzinako errotak, errementeriak eta ehun urtetik gorako baserriak.
* Zerbitzuak: Arrabak landetan aterpetxeak eta Federazioko taberna. Era guztietako zerbitzuak Arratia bailaran.
* Tontorretik ikuspegia: Arraba eta Lekanda (I). Gorbeia (H). Aramotz eta Anboto (E). Jesuri, Arrola eta Salbada Mendilerroa (M).
* Mendi Bizikletak: Arrabako landetaraino. Bizikleta aterpetxean utzi daiteke.

## Erreferentziak

* ↑ Euskaltzaindia: Euskal Onomastikaren Datutegia.
* ↑ Gailurraren izena: Gatzarrieta (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Gatzarrieta (Mendikat)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q12258275
# Geneva (Illinois)

Geneva Illinoiseko hiri bat da. Kane konderrian kokatua dago. 2010ean 21.495 biztanle zituen, 25,24 kilometro koadrotan banatuta.

## Ikus, gainera

* Kane konderria

## Kanpo estekak

* Datuak: Q576152
* Multimedia: Geneva, Illinois / Q576152
# Geneva (New Yorkeko herria)

Geneva Ameriketako Estatu Batuetako herri bat da. Ontario konderrian kokatuta dago, New York estatuan. 3.473 biztanle ditu, 19,1 kilometro koadroko azaleran banatuta.

## Ikus, gainera

* Warren konderria

## Kanpo estekak

* Datuak: Q5532974
* Multimedia: Geneva, New York / Q5532974
# Geneva (Florida)

Geneva Ameriketako Estatu Batuetako erroldak esleitutako leku bat da. Seminole konderrian kokatuta dago, Florida estatuan. 2.913 biztanle ditu, 32,322828 kilometro koadroko azaleran banatuta.

## Ikus, gainera

* Seminole konderria

## Kanpo estekak

* Datuak: Q2980048
* Multimedia: Geneva, Florida / Q2980048
# Geneva (Nebraska)

Geneva Nebraskako hiri bat da. Fillmore konderrian kokatua dago. 2010ean 2.217 biztanle zituen, 5,29 kilometro koadrotan banatuta.

## Ikus, gainera

* Fillmore konderria

## Kanpo estekak

* Datuak: Q967228
* Multimedia: Geneva, Nebraska / Q967228
# Geneva (Alabama)

Geneva Alabamako hiri bat da. Geneva konderrian kokatua dago. 2010ean 4.452 biztanle zituen, 108,3 kilometro koadrotan banatuta.

## Ikus, gainera

* Geneva konderria

## Kanpo estekak

* Datuak: Q80045
* Multimedia: Geneva, Alabama / Q80045
# Geneva (Iowa)

Geneva Iowako hiri bat da. Franklin konderrian kokatua dago. 2010ean 165 biztanle zituen, 1,09 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q1913481
# Geneva (Minnesota)

Geneva Minnesotako hiri bat da. Freeborn konderrian kokatua dago. 2010ean 555 biztanle zituen, 1,35 kilometro koadrotan banatuta.

## Ikus, gainera

* Freeborn konderria

## Kanpo estekak

* Datuak: Q1924473
# Geneva (New York)

Geneva New York estatuko hiri bat da. Ontario konderrian kokatua dago. 2010ean 13.261 biztanle zituen, 10,90 kilometro koadrotan banatuta.

## Ikus, gainera

* Ontario konderria

## Kanpo estekak

* Datuak: Q1378284
* Multimedia: Geneva, New York / Q1378284
# Geneva (Georgia)

Geneva Georgiako estatuko herri bat da. Wayne konderrian kokatua dago. 2010ean 105 biztanle zituen, 2,04 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q2740240
# Geneva (Indiana)

Geneva Indianako herri bat da. Adams konderrian kokatua dago. 2010ean 1.293 biztanle zituen, 2,81 kilometro koadrotan banatuta.

## Ikus, gainera

* Adams konderria

## Kanpo estekak

* Datuak: Q545602
* Multimedia: Geneva, Indiana / Q545602
# Gilbertsville (New York)

Gilbertsville New York estatuko herri bat da. Otsego konderrian kokatua dago. 2010ean 399 biztanle zituen, 2,60 kilometro koadrotan banatuta.

## Ikus, gainera

* Otsego konderria

## Kanpo estekak

* Datuak: Q3452429
* Multimedia: Gilbertsville, New York / Q3452429
# Gilbo tontorra

Gilbo tontorra, gaztelaniaz Pico Gilbo, Espainiako Gaztela eta Leon autonomia erkidegoko Leóngo probintziaren ipar-ekialdean dagoen mendi bat da, Kantauriar mendilerroan. 1.679 metroko garaiera du.
Riaño eta Horcadas udalerrien artean dago, bai eta Riañoko urtegiaren alboan. Profil eder ta ikusgarria duen mendia da.

## Kanpo estekak

* Datuak: Q20972876
# Gilberton (Pennsylvania)

Gilberton Pennsylvaniako borough bat da. Schuylkill konderrian kokatua dago. 2010ean 769 biztanle zituen, 3,68 kilometro koadrotan banatuta.

## Ikus, gainera

* Schuylkill konderria

## Kanpo estekak

* Datuak: Q1185065
* Multimedia: Gilberton, Pennsylvania / Q1185065
# Gilberts (Illinois)

Gilberts Illinoiseko herri bat da. Kane konderrian kokatua dago. 2010ean 6.879 biztanle zituen, 14,37 kilometro koadrotan banatuta.

## Ikus, gainera

* Kane konderria

## Kanpo estekak

* Datuak: Q2578344
# Gilboa

Gilboa (hebreeraz: הַר הַגִּלְבֹּעַ, הר הגלבוע‎, Har HaGilboa; arabieraz: جبل جلبوع‎ edo جبل فقوعة) mendizerra bat da Israelen, Jordan ibaiaren haranean. Biblian Gilboa mendia behin baino gehiagotan aipatzen da. Gilboako gudua izan omen zen bertan, non filistiarrek Saul eta israeldarrak garaitu zituzten.

## Erreferentziak

* ↑ «Gilboa - BIBLIJA.net - Biblia interneten» www.biblija.net (Noiz kontsultatua: 2021-10-20).

## Kanpo estekak

* Datuak: Q1161616
* Multimedia: Mount Gilboa / Q1161616
# Gilboa (New York)

Gilboa Ameriketako Estatu Batuetako inkorporatutako herri bat da. Schoharie konderrian dago, New York estatuan. 1.111 biztanle ditu, 59,38 kilometro koadroko azaleran banatuta.

## Ikus, gainera

* Schoharie konderrian

## Kanpo estekak

* Datuak: Q3708388
* Multimedia: Gilboa, New York / Q3708388
# Gilbertown (Alabama)

Gilbertown Alabamako herri bat da. Choctaw konderrian kokatua dago. 2010ean 215 biztanle zituen, 106,4 kilometro koadrotan banatuta.

## Ikus, gainera

* Choctaw konderria

## Kanpo estekak

* Datuak: Q68021
# Gilbertville (Iowa)

Gilbertville Iowako hiri bat da. Black Hawk konderrian kokatua dago. 2010ean 712 biztanle zituen, 1,03 kilometro koadrotan banatuta.

## Ikus, gainera

* Black Hawk konderria

## Kanpo estekak

* Datuak: Q1933253
# Gilboa (Ohio)

Gilboa Ohioko herri bat da. Putnam konderrian kokatua dago. 2010ean 184 biztanle zituen, 0,39 kilometro koadrotan banatuta.

## Ikus, gainera

* Putnam konderria

## Kanpo estekak

* Datuak: Q585274
* Multimedia: Gilboa, Ohio / Q585274